b"\n_START_ARTICLE_\nAnthony Hopkins\n_START_SECTION_\nBakgrunn\n_START_PARAGRAPH_\nAnthony Hopkins' foreldre var Annie Muriel (f\xc3\xb8dt Yeates) og Richard Arthur Hopkins, som var baker._NEWLINE_Da han var femten \xc3\xa5r traff Hopkins skuespilleren Richard Burton som oppmuntret ham til \xc3\xa5 bli skuespiller. Han ble uteksaminert fra Royal Welsh College of Music & Drama i 1957 og fikk deretter oppl\xc3\xa6ring ved Royal Academy of Dramatic Art i London.\n_START_SECTION_\nSkuespiller\n_START_PARAGRAPH_\nHopkins ble oppdaget av Laurence Olivier, som inviterte ham til \xc3\xa5 bli med i Royal National Theatre. Gjennombruddet innen film kom da Hopkins spilte rollen som Rikard I i filmen L\xc3\xb8ven om vinteren (1968)._NEWLINE_Han er kjent for rollen som Hannibal Lecter i Nattsvermeren (1991), som han vant Oscar for beste mannlige hovedrolle for, oppf\xc3\xb8lgeren Hannibal (2001) og forl\xc3\xb8peren Den r\xc3\xb8de drage (2002). Hopkins har ogs\xc3\xa5 spilt i filmer som Magic (1978), Elefantmannen (1980), Mytteriet p\xc3\xa5 Bounty (1984), 84 Charing Cross Road (1987), Bram Stoker's Dracula (1992), Resten av dagen (1993), Lidenskapens pris (1994), Nixon (1995), Amistad (1997), Zorro - Den maskerte hevner (1998), M\xc3\xb8t Joe Black (1998), Instinkt (1999), En h\xc3\xb8yst uvanlig mann (2005), Thor (2011) og Hitchcock (2012)._NEWLINE_Hopkins har vunnet tre BAFTA, to Emmy og \xc3\xa9n Oscar, samt Cecil B. DeMille Award. Han ble gjort til kommand\xc3\xb8r av Order of the British Empire (CBE) i 1987. I 1993 ble han utnevnt til Knight Bachelor og derved opph\xc3\xb8yet i ridderstanden. Hopkins fikk da rett til \xc3\xa5 f\xc3\xb8re tiltaleformen sir foran sitt navn. I 1996 ble han tildelt \xc3\xa6res-fellowship fra University of Wales, Lampeter. Hopkins ble tildelt en stjerne p\xc3\xa5 Hollywood Walk of Fame i 2003."